Jong man vas oor pa se doodArgieffoto ŉ 21-jarige man is in hegtenis geneem in verband met die moord op sy 60-jarige pa in Keibrug naby Butterworth in die Oos-Kaap. Kapt. Jackson Manatha, woordvoerder van die polisie, het gesê die 21-jarige man het sy pa Vrydagaand omstreeks 21:30 glo met ŉ skerp voorwerp by hul huis in Maqwathini aangeval. “Die motief vir die moord is nog nie bekend nie. Die pa is op die toneel dood,” het hy bygevoeg. Die Keiburg-polisie het vinnig reageer en die seun in hegtenis geneem. Hy sal Woensdag, 27 Desember, in die Butterworth-landdroshof verskyn op aanklag van moord. Die name sal bekend gemaak word sodra alle naasbestaandes van die dood in kennis gestel is.